钦定古今图书集成/理学汇编/学行典/第248卷 > 施凤
## 钦定古今图书集成/理学汇编/学行典/第248卷 > 施凤

按《苏州府志》：“施凤，字鸣阳，随祖商淮阴，勤诵读，以所
业质倪文僖谦，文僖惊曰：‘从游者多矣。好古不同流
俗，惟凤一人风’。益潜心理学，归吴，提学御史戴珊敦
遣入试，以病辞。钱学士溥以经明行修荐，亦不就。隐
居教授终其身。凤食贫砺行，不以干人，敝裤破帷不
易亦不垢，孝友恭慎，家人辈皆化焉。初，乡有狂悖数”
犯凤，凤不较，益厚之，乡人辄悔改。尝构亭于松竹闲，
客至，相与宴饮，怡然自适，咸称为“东冈高士。”